Document ID: 32014D0366

IZVEDBENI SKLEP KOMISIJE
z dne 16. junija 2014
o določitvi seznama programov sodelovanja in navedbi skupnega zneska celotne podpore iz Evropskega sklada za regionalni razvoj za vsak program v okviru cilja evropskega teritorialnega sodelovanja za obdobje 2014-2020
(notificirano pod dokumentarno številko C(2014) 3776)
(2014/366/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1299/2013 Evropskega parlamenta in Sveta z dne 17. decembra 2013 o posebnih določbah za podporo cilju „evropsko teritorialno sodelovanje“ iz Evropskega sklada za regionalni razvoj (1) in zlasti člena 4 Uredbe,
po posvetovanju z Odborom za usklajevanje evropskih strukturnih in investicijskih skladov, ustanovljenim na podlagi člena 150(1) Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (2),
ob upoštevanju naslednjega:
(1)
Člen 4(1) Uredbe (EU) št. 1299/2013 določa skupne vire, ki so na voljo za cilj evropskega teritorialnega sodelovanja, in njihovo razdelitev med čezmejno, transnacionalno in medregionalno sodelovanje.
(2)
Komisija je v skladu s členom 4(3) Uredbe (EU) št. 1299/2013 vsaki državi članici sporočila, kolikšen delež od skupnih zneskov za čezmejno in transnacionalno sodelovanje ji je na podlagi meril in metodologije iz navedenega člena dodeljen, in sicer za vsako leto posebej.
(3)
V skladu s členom 4(3) Uredbe (EU) št. 1299/2013 je vsaka država članica glede na sporočene zneske Komisijo obvestila o tem, ali in kako je uporabila možnost prenosa iz člena 5 navedene uredbe ter kako je sredstva razporedila med čezmejne in transnacionalne programe, v katerih je država članica sodelovala.
(4)
V skladu s členom 4(4) Uredbe (EU) št. 1299/2013 bi morali Komisija in zadevna država članica določiti prispevek iz Evropskega sklada za regionalni razvoj za čezmejne programe ter programe za morske bazene v okviru evropskega instrumenta sosedstva, ki spadajo na področje uporabe Uredbe (EU) št. 232/2014 Evropskega parlamenta in Sveta (3), in v okviru instrumenta predpristopne pomoči (v nadaljnjem besedilu: IPA II), ki spadajo na področje uporabe Uredbe (EU) št. 231/2014 Evropskega parlamenta in Sveta (4). Ker zneski prispevka iz Evropskega sklada za regionalni razvoj za čezmejne programe ter programe za morske bazene v okviru evropskega instrumenta sosedstva še niso dogovorjeni, so v tem sklepu določeni le zneski za IPA II.
(5)
Člen 4(3) Uredbe (EU) št. 1299/2013 določa, da naj bi Komisija sprejela sklep, v katerem navede seznam vseh programov sodelovanja ter skupni znesek celotne podpore ESRR za vsak program posebej.
(6)
Zato je treba oblikovati seznam programov sodelovanja in navesti skupni znesek celotne podpore ESRR za vsak program posebej -
SPREJELA NASLEDNJI SKLEP:
Člen 1
Seznam programov čezmejnega sodelovanja in skupni znesek celotne podpore iz Evropskega sklada za regionalni razvoj (v nadaljnjem besedilu: ESRR) za vsak program je določen v Prilogi I.
Člen 2
Seznam programov transnacionalnega sodelovanja in skupni znesek celotne podpore ESRR za vsak program je določen v Prilogi II.
Člen 3
Seznam programov medregionalnega sodelovanja in skupni znesek celotne podpore ESRR za vsak program je določen v Prilogi III.
Člen 4
Prispevek ESRR za čezmejne programe v okviru instrumenta za predpristopno pomoč (IPA II), ki spadajo na področje uporabe Uredbe (EU) št. 231/2014, za vsako državo članico je določen v Prilogi IV.
Člen 5
Ta sklep je naslovljen na države članice.
V Bruslju, 16. junija 2014

Labels: 15
19
5